ຍຸກຂອງໂຣກລະບາດ ຈະເພີ້ມທະວີຂຶ້ນ ຖ້າປາສະຈາກການປ່ຽນແປງ
ບັນດາຜູ້ຂຽນລາຍງານກ່າວວ່າ ໂດຍໃຊ້ເງິນປະມານ 50 ພັນລ້ານໂດລາຕໍ່ປີ ໃນການປ້ອງກັນໂຣກລະບາດ ຈະຊ່ວຍໂລກຂອງເຮົາ ປະຢັດເງິນປະມານ 1 ພັນຕື້ໂດລາຕໍ່ປີ.
ການທຳລາຍລະບົບນິເວດ ແລະການບໍລິໂພກ ແບບບໍ່ສາມາດທີ່ຈະສະໜອງຕອບໄດ້ ຢ່າງຍືນຍົງນັ້ນ ໄດ້ນຳເອົາມະນຸດຊາດກ້າວເຂົ້າໄປສູ່ “ຍຸກຂອງໂຣກ ລະບາດ” ອີງຕາມ ລາຍງານສະບັບໃໝ່ ລາຍງານຈາກອົງການລະຫວ່າງລັດຖະບານ ກ່ຽວກັບນະໂຍບາຍດ້ານວິທະຍາສາດ ຮັບ ຜິດຊອບເລື້ອງຊີວະນາໆພັນ ແລະລະບົບນີ້ເວດ ຊຶ່ງເປັນອົງການຂອງ ພວກນັກຊ່ຽວຊານ ທີ່ໃຫ້ຄຳແນະນຳແກ່ລັດຖະບານປະເທດຕ່າງໆກ່າວວ່າ “ຖ້ບໍ່ ມີຍຸດທະສາດໃນການປ້ອງ ກັນແລ້ວ ໂຣກລະບາດຕ່າງໆຈະເກີດຂຶ້ນມາເລື້ອຍໆ ແຜ່ຂະຫຍາຍອອກໄປຢ່າງວ່ອງໄວ ເພີ້ມຂຶ້ນ ເຮັດໃຫ້ມີຜູ້ເສຍຊີວິດຫຼາຍຂຶ້ນ ແລະ ເປັນຜົນກະທົບຕໍ່ເສດຖະກິດຢູ່ໃນທົ່ວໂລກ ຊຶ່ງຈະສ້າງຄວາມເສຍຫາຍຮ້າຍແຮງ ແບບທີ່ບໍ່ເຄີຍມີມາກ່ອນ” ບັນດາຜູ້ຂຽນລາຍງານກ່າວວ່າ ໂດຍໃຊ້ເງິນປະມານ 50 ພັນລ້ານໂດລາຕໍ່ປີໃນການປ້ອງ ກັນໂຣກລະບາດ ຈະຊ່ວຍໂລກຂອງເຮົາປະຢັດເງິນປະມານ 1 ພັນຕື້ ໂດລາຕໍ່ປີ ໂດຍສະເລ່ຍ ກ່ຽວກັບຄວາມເສຍຫາຍທາງດ້ານເສດຖະກິດຊຶ່ງບໍ່ໄດ້ ກ່າວເຖິງຄວາມເສຍຫາຍ ທີ່ມະນຸດໄດ້ຮັບ ລາຍງານນີ້ສະເໜີທິດທາງ ເພື່ອໃຫ້ປ່ຽນການເພັ່ງເລັງໃນການປ້ອງກັນ ແທນທີ່ຈະພະຍາຍາມ ຫາທາງຄວບຄຸມໂຣກລະບາດ ຫຼັັງຈາກທີ່ໄດ້ເກີດຂຶ້ນແລ້ວ ມາຈົນຮອດເດືອນກໍລະກົດແລ້ວນີ້ ຄວາມເສຍຫາຍທາງດ້ານເສດຖະກິດຈາກໂຄ ວິດ-19 ມີຢູ່ຢ່າງໜ້ອຍ 8 ພັນຕື້ໂດລາ ແລະຍັງເພີ້ມຂຶ້ນເລື້ອຍໆ ອີງຕາມບັນດາຜູ້ຂຽນລາຍງານ ທີ່ໄດ້ກ່າວໄວ້ ມັນເປັນພະຍາດຕິດແປດຫລ້າສຸດທີ່ຮ້າຍແຮງ ຫຼັງຈາກ HIV/AIDS SARS Ebola, Zika, ໄຂ້ຫວັດສັດປີກ H1N1 ແລະອື່ນໆ ລາຍງານໄດ້ໃຫ້ຂໍ້ສັງເກດວ່າ ພະຍາດທີ່ຮ້າຍແຮງທັງໝົດນີ້ເກີດມາຈາກບັນດາສັດ ກ່ອນທີ່ “ແຜ່ລະບາດອອກໄປ” ສູ່ມະນຸດ ເກືອບສາມສ່ວນສີ່ ຂອງພະ ຍາດທີ່ເກີດຂຶ້ນທັງໝົດມາ ຈາກພວກສັດ ແລະມີໄວຣັສຂອງໂຣກຕິດຕໍ່ອີກຫຼາຍ ຮ້ອຍພັນຊະນິດ ທີ່ອາດຍັງບໍ່ທັນໄດ້ ຄົ້ນພົບເທື່ອ ແຕ່ວ່າ ຢ່າຖີ້ມໂທດໃສ່ພວກສັດ ອັດຕາການແຜ່ລະບາດອອກມາໄດ້ມີເພີ້ມຂຶ້ນ ຍ້ອນກິດ ຈະການຂອງມະນຸດ